অনঙ্গমোহিনী দেবী
অনঙ্গমোহিনী দেবী ছিলেন ব্রিটিশযুগে ত্রিপুরার রাজকুমারী ও একজন সাহিত্যিক। তিনি ত্রিপুরার রাজা বীরচন্দ্র মাণিক্যের কন্যা ছিলেন। তিনি শোকগাথা,কণিকা ও প্রীতি নামক কাব্যগ্রন্থ লিখেছেন। স্বামীর প্রয়াণের পর তিনি শোকগাথা নামক কাব্যগ্রন্থ লিখেছিলেন। সুনীল গঙ্গোপাধ্যায়ের লেখা ঐতিহাসিক উপন্যাস প্রথম আলো ১ এ একটি চরিত্র রূপে রাজকুমারী অনঙ্গমোহিনী চিত্রিত হয়েছিলেন।